大丹歌
作者：裴相公
朝代：唐

paragraphs: 大道留丹灶，清心慕煙霞。
陰陽成造化，水火結河車。
鉛汞須歸戊，爐開紫金花。
華池再修育，神水各爲家。
志士得之須保惜，定我性命育神室。
下士聞之多暗笑，真人見說安魂魄。
焚香禮之萬事畢，皆感天地作仙質。
（《正統道藏》本《大丹篇》。
）（按：《大丹篇》作者不詳。
大致可確定爲宋或宋以前人之作。
宋時無裴姓入相者，因知爲唐人之作。
）。